पाएं अपने शहर की ताज़ा ख़बरें और फ्री ई-पेपरडाउनलोड करें
सांवलियाजी राजकीय जिला अस्पताल के सामान्य वार्ड भी इन दिनों कोविड अस्पताल में ही तब्दील हैं। हर बेड पर ऑक्सीजन, हर पल टूटती-बचती सांसों पर ही नजर। संस्पेक्टेट कह दो पर मरीज कोविड के ही आ रहे। इसके बावजूद न तो वैसा प्रॉटोकाल है, न उतना और वैसा स्टाफ।
मरीजों के साथ तीमारदारों की संख्या वैसी ही, जैसी सामान्य दिनों में होती है। वजह खुद लोगों की लापरवाही है तो सबकी मजबूरी भी। जिला व अस्पताल प्रशासन अब तक भी इन वार्डां को कोविड ट्रीटमेंट जैसी गंभीरता नहीं दे पाया। मंगलवार को भी ऐसे वाकये देखे कि कोई गंभीर वार्ड में आकर भी बेड के लिए तो कोई बेड या चेयर पर आकर ऑक्सीजन से जुड़ने के लिए जूझ रहा है। जिनको आईसीयू की जरूरत है, उनको सामान्य वार्ड में भी इलाज शुरू होने में देरी हो रही। एक के खातिर दूसरे को बेड छोड़ना पड़ रहा। इस चिंता में भी कई तीमारदार उसके साथ बने रहते हैं। ऑक्सीजन पाॅइंट या सिलेंडर मिलने के बाद वे ही उसको मरीज से जोड़ने की जुगत करते रहते हैं।
कई लोग इतने बेपरवाह भी है कि मरीज के सेटल्ड होने के बाद भी हटते नहीं है। जो खुद उनके व बाहर जाकर दूसरों को भी संक्रमित करने का सबसे बड़ा खतरा है। ऐसा भी नहीं कि सारे मरीज या अंटेनर अस्पताल को नाकारा या लापरवाह बता रहे हैं। उनके बयान ये भी थे कि डाॅक्टर व टीम हमारा गिरता ऑक्सीजन लेवल लाइन पर ले आई पर इसमें संदेह नहीं कि गंभीर रोगियों के दबाव से सांवलियाजी अस्पताल खुद क्रिटिकल हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn